शादी के बाद लड़की के पिता ने रखी ये शर्त; दूल्हे के इनकार पर दुल्हन ने लौटाई बारात
Uttar Pradesh Jhansi Wedding Case - उत्तर प्रदेश के झांसी में एक अजीबो-गरीब मामला सामने आया है। यहां शादी के बाद दुल्हन की विदाई की तैयारी चल रही थी, तभी दुल्हन के मुंह बोले पिता ने 3 शर्तें रख दी
उत्तर प्रदेश के झांसी में एक अजीबो-गरीब मामला सामने आया है। यहां शादी के बाद दुल्हन की विदाई की तैयारी चल रही थी, तभी दुल्हन के मुंह बोले पिता ने 3 शर्तें रख दी। इनमें से एक शर्त यह थी कि दूल्हा-दुल्हन कभी शारीरिक संबंध नहीं बनाएंगे। दूल्हे ने अपने ससुर की शर्तों को मानने से इनकार कर दिया। इस पर दुल्हन ने दूल्हे के साथ जाने से मना कर दिया।
मामला बरुआसागर थाना क्षेत्र के सिनौरा गांव का है। यहां के रहने वाले मानवेंद्र सेन की शादी कुछ समय पहले गुरसराय की एक युवती से तय हुई थी। शादी 6 जून को बरुआसागर के एक मैरिज हॉल में हुई। 7 जून की सुबह जब विदाई का समय आया तो अचानक दुल्हन ने ससुराल जाने से इनकार कर दिया।
दुल्हन के पिता ने रखीं ये तीन शर्तें
लड़के पक्ष की ओर से आए लोग दुल्हन को मनाने लगे। इसी दौरान दुल्हन के मुंह बोले पिता ने तीन शर्त रखीं। पहली- दूल्हा और दुल्हन के बीच कभी शारीरिक संबंध नहीं बनेंगे। दूसरी- दुल्हन अपनी छोटी बहन को अपने साथ ससुराल लेकर जाएगी। तीसरी- दुल्हन का मुंह बोला पिता कभी भी उसके ससुराल जा सकेगा और कोई उससे सवाल नहीं पूछेगा।
इन तीनों शर्तों को दूल्हें ने मानने से इनकार कर दिया। इसके बाद दुल्हन ने ससुराल जाने से मना कर दिया और अपने मुंह बोले पिता और बहन के साथ लौट गई।
खबर में पोल लगा है। आप अपनी राय दे सकते हैं....
दुल्हन को 3 लाख के गहने चढ़ाए थे 
शादी टूटने के बाद दूल्हा और परिजन बरुआसागर थाने पहुंचे और पुलिस को तहरीर दी। दूल्हे ने पुलिस को बताया कि शादी में 10 लाख रुपए खर्च हुए हैं। दुल्हन को करीब 3 लाख रुपए के सोने-चांदी के गहने भी चढ़ाए थे। शादी के बाद मुंह बोला पिता दुल्हन और गहने लेकर चला गया। फिलहाल लड़की के घर पर कोई नहीं है, बाहर ताला लगा हुआ है।
मामले में पुलिस का कहना है कि दूल्हा पक्ष की ओर से तहरीर मिली है। मुंह बोले पिता की शर्त नहीं मानने पर दुल्हन अपने परिजन के साथ घर चली गई है। लड़की पक्ष को थाने पर बुलाया गया है। लड़का और लड़की दोनों पक्षों को आमने-सामने बैठाकर बातचीत की जाएगी। फिलहाल मामले की जांच की जा रही है।
दूल्हा बोला- डेढ साल पहले हुई थी रिश्ते की बात 
दूल्हा मानवेंद्र ने बताया, "मैंने इंजीनियरिंग में डिप्लोमा किया है। डेढ़ साल पहले लड़की की मां रिश्ता लेकर मेरे घर आई थी। बातचीत के बाद शादी फाइनल हुई। इस बीच मेरी लड़की से फोन पर बात होने लगी। कुछ दिनों बाद लड़की ने मेरा फोन नंबर ब्लॉक कर दिया। ये बात मैंने अपने घरवालों से बताई। घरवालों ने कहा कि शादी के बाद सब सही हो जाएगा। इस पर मैं भी चुप हो गया।
6 जून को बारात लेकर पहुंचा। इस दौरान सब नॉर्मल लग रहा था। लड़की पक्ष से केवल दुल्हन की छोटी बहन, मुंह बोला पिता और 10 के करीब रिश्तेदार आए थे। दुल्हन तीन बहन है, बड़ी बहन की शादी पहले ही हो चुकी है। लेकिन दुल्हन की मां, छोटा भाई और बड़ी बहन शादी में नहीं आई। मुंह बोले पिता ने कन्यादान भी किया।" लड़के ने बताया कि 5 साल से लड़की के घरवाले मुंह बोले पिता के घर पर किराए पर रह रहे थे।
इस लिंक को भी पढ़ें...
चढ़ावे में लाए एक साड़ी...वरमाला के बाद मांगी बुलेट:दुल्हन ने लौटा दी बारात, बोली- ऐसे लालची लोगों से रिश्ता नहीं जोड़ना है
प्रतापगढ़ में दहेज के लालच में एक युवक को बिना दुल्हन के लौटना पड़ा। दहेज में बुलेट मोटरसाइकिल की मांग कर रहे दूल्हे को न बुलेट मिली और न दुल्हन। द्वारचार और वरमाला के बाद लड़के ने शादी करने में नखरे दिखाने शुरू कर दिए। इस पर लड़की ने खुद ही शादी से इनकार कर दिया। लड़की ने कहा कि मां-पिता जहां शादी करेंगे वहां कर लेंगे, लेकिन लालची लोगों के साथ रिश्ता नहीं होगा। पढ़ें पूरी खबर...
दूल्हे ने दुल्हन को स्टेज पर किया किस:लड़की ने लौटाई बारात; लड़के ने कहा- 3 हजार की शर्त लगी थी
उत्तर प्रदेश के संभल में जयमाल के स्टेज पर एक दूल्हे को अपनी दुल्हन को किस करना भारी पड़ गया। इससे दुल्हन इतनी नाराज हुई कि शादी करने से ही इनकार कर दिया। दूल्हा और उसके घरवाले लगातार दुल्हन की मिन्नतें करते रहे, लेकिन वह टस से मस नहीं हुई। मामला थाने तक जा पहुंचा। मगर, फिर भी दोनों पक्षों में सहमति नहीं बनी। आखिरकार, दूल्हे वालों को बिना दुल्हन के ही लौटना पड़ा। मामला सोमवार रात का है। पढ़ें पूरी खबर...